CELEX: 32006R1587
Language: hu
Date: 2006-10-23 00:00:00
Title: A Bizottság 1587/2006/EK rendelete ( 2006. október 23. ) a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló 765/2006/EK tanácsi rendelet módosításáról

25.10.2006   
            
            
               HU
            
            
               Az Európai Unió Hivatalos Lapja
            
            
               L 294/25
            
         A BIZOTTSÁG 1587/2006/EK RENDELETE
   (2006. október 23.)
   a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló 765/2006/EK tanácsi rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló, 2006. május 18-i 765/2006/EK tanácsi rendeletre (1) és különösen annak 8. cikke a) pontjára,
   mivel:
   
               (1)
            
            
               A 765/2006/EK rendelettel összhangban, a Lukasenko elnök tulajdonában lévő vagy általa közvetlenül vagy közvetve birtokolt, tartott vagy irányított, vagy a nemzetközi választási normák 2006. március 19-i megsértéséért, valamint a civil társadalmat és a demokratikus ellenzéket sújtó szigorért felelős egyes más fehérorosz tisztviselők, valamint a velük kapcsolatba hozható természetes és jogi személyek, szervezetek vagy szervek tulajdonában lévő vagy általuk közvetlenül vagy közvetve birtokolt, tartott vagy irányított valamennyi pénzeszközt és gazdasági erőforrást be kell fagyasztani.
            
         
               (2)
            
            
               A 2006/718/KKBP tanácsi határozat (2) módosította a 2006/276/KKBP közös álláspont (3) IV. mellékletét, amely megállapítja azon természetes és jogi személyek, jogalanyok és testületek jegyzékét, akikre a pénzeszközök és gazdasági erőforrások közös álláspontban előírt befagyasztása vonatkozik. Az I. mellékletet ezért ennek megfelelően módosítani kell.
            
         
               (3)
            
            
               Az ebben a rendeletben előírt intézkedések hatékonyságának biztosítása érdekében a rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 765/2006/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 23-án.
      
         
            a Bizottság részéről
         
         Eneko LANDÁBURU
         
            külkapcsolatokért felelős főigazgató
         
      
   
   
      (1)  HL L 134., 2006.5.20., 1. o.
   
      (2)  Lásd e Hivatalos Lap 72 oldalát.
   
      (3)  HL L 101., 2006.4.11., 5. o. A 2006/362/KKBP közös állásponttal (HL L 134., 2006.5.20., 45. o.) módosított közös álláspont.
   MELLÉKLET
   A 765/2006/EK rendelet I. melléklete a következőképpen módosul:
   
               1.
            
            
               Az I. melléklet három oszloppal egészül ki: „Cím”, „Útlevél száma” és „Állampolgárság”.
            
         
               2.
            
            
               A melléklet az alábbi természetes személyekkel egészül ki:
               
                           a)
                        
                        
                           
                              „Név: Bortnik, Sergei. A név fehérorosz átírás szerint: БОРТНІК Сяргей. A név orosz átírás szerint: БОРТНИК Сергей. Beosztás: ügyész. Cím: Ul. Surganovo 80-263, Minsk, Belarusz. Születési idő: 1953.5.28. Születési hely: Minsk. Útlevélszám: MP 0469554.”
                           
                        
                     
                           b)
                        
                        
                           
                              „Név: Migun, Andrei. A név fehérorosz átírás szerint: МІГУН Андрэй. A név orosz átírás szerint: МИГУН Андрэй. Beosztás: ügyész Cím: Ul. Goretskovo 53-16, Minsk, Belarusz. Születési idő: 1978.2.5. Születési hely: Minsk. Útlevélszám: MP 1313262.”
                           
                        
                     
                           c)
                        
                        
                           
                              „Név: Rybakov, Alexei. A név fehérorosz átírás szerint: РЫБАКОЎ Аляксей. A név orosz átírás szerint: РЫБАКОВ Алексей. Beosztás: a Minks Moskovsky Járási Bíróság bírája. Cím: Ul. Jesenina 31-1-104, Minsk, Belarusz.”
                           
                        
                     
                           d)
                        
                        
                           
                              „Név: Yasinovich, Leonid Stanislavovich. A név fehérorosz átírás szerint: ЯСІНОВІЧ Леанід Станіслававіч. A név orosz átírás szerint: ЯСИНОВИЧ Леoнид Станиславoвич. Beosztás: a Minsk Tsentralny Járási Bíróság bírája. Cím: Ul. Goretskovo 4-104, Minsk, Belarusz. Születési idő: 1961.11.26. Születési hely: Buchany, Vitebsk járás, Belarusz. Útlevélszám: MP 0515811.”
                           
                        
                     
         
               3.
            
            
               A „Név: Naumov, Vladimir Vladimïrovich. Születési idő: 1956. Beosztás: belügyminiszter” bejegyzés helyébe az alábbi bejegyzés lép:
               „Név: Naumov, Vladimir Vladimïrovich. Születési idő: 1956.2.7. Beosztás: belügyminiszter”.